נצח יהודה

גדוד נצח יהודה (גדוד 97) הוא גדוד חי"ר המשתייך לחטיבת כפיר של חיל הרגלים הגדוד נקרא בעבר הנח"ל החרדי, משום שהיה שייך לחטיבת הנח"ל. מקור השם "נצ"ח יהודה" בראשי תיבות של "נוער צבאי חרדי" ובשמו של המייסד יהודה דובדבני. מסלול “נצח יהודה” כולל שירות בצה"ל במשך שנתיים, ושנה שלישית המוקדשת ללימודי מקצוע, השלמת בגרות או מכינה קדם אקדמית במטרה לשלב את הבוגר באופן מיטבי בחברה הישראלית תוך שימור הערכים שאיתם גדל. ב-1961 הוקמה היאחזות נח"ל חרדית במושב עמיעוז שבחבל אשכול. המהלך נוהל על ידי הרב משה ארנסטר, בברכת הרב חיים מאיר הגר מוויז'ניץ. הניסיון לא צלח והבחורים הועברו למושב קוממיות ולסמכות צעירי אגודת ישראל, שם פעלה משך תקופה ונקראה אף היא "הנח"ל החרדי". שם היו נתונים לפיקוח הרב בנימין מנדלזון. החיילים שירתו ביחידות קרביות ואחרות לפי הפרופיל הרפואי שלהם, ולאחר מכן את שלב ההגשמה ביצעו בקוממיות ובחזון יחזקאל. מקימו ומפקדו הראשון של הנח"ל היה משה חיים שיינפלד, הנח"ל החרדי איבד לוחמים במלחמת ששת הימים, מלחמת יום הכיפורים ובפעולות נוספות. בשנות השבעים נסגרה מסגרת זו. בשנת 1999 נוסדה פלוגה חרדית בגדוד 903 – גדוד היאחזויות של הנח"ל. בשנת 2002 הפך לגדוד עצמאי, למרות ההתנגדות הרבנית. עם הקמת חטיבת כפיר הגדוד עבר לסמכותה, ולוחמיו קיבלו כומתה מנומרת, במקום כומתת הנח"ל הירוקה. הגדוד נמצא תחת פיקוח של רבנים, האגף הביטחוני-חברתי של משרד הביטחון, ושל מדור נח"ל של מפקדת קצין חינוך ראשי – מערך מג"ן. המסלול הייחודי של הגדוד ("נחל חניכים – נחל חרדי") מוסדר במקביל ל"גרעיני הנח"ל" בגדוד 50. מסלול ההכשרה של נצח יהודה זהה לזה של שאר יחידות החי"ר. לגדוד ארבע פלוגות ותיקות: "פלחו"ד", "מסייעת", "רובאית" ו"מבצעית". הגדוד תפס מבוקשים ומנע פעילות חבלנית בגזרתו. על אף שמטרתם המוצהרת של המגייסים היא לפנות רק לבחורים שנפלטו ממסגרות הלימוד החרדיות, גורמים בחברה החרדית התנגדו להקמת הגדוד. ההתנגדות התבטאה, בין השאר, בפשקווילים חריפים, אשר אחדים מהם כוונו כנגד הרב אהרון יהודה לייב שטיינמן, מבכירי הציבור החרדי-ליטאי, שנתן הסכמה שבשתיקה למהלך. הרב שטיינמן עצמו התנער מהנח"ל החרדי וטען שמעולם לא תמך בו. הקמת מסגרת מחמירה מבחינה דתית משכה אליה גם צעירים חרדים לאומיים שהיו מעוניינים בשירות צבאי מלא תוך הפרדה מנשים וכשרות מחמירה. אוכלוסייה זו לא הייתה קהל היעד המקורי של היחידה, אך הוחלט לשלבם כדי להבטיח לחיילים החרדים מסגרת בעלת רמה דתית גבוהה. ב-2006 השתייכו 30% מהחיילים למגזר החרדי-לאומי. על פי תא"ל (מיל') יהודה דובדבני, מיוזמי היחידה, ב-2012 מנו החרדים כ-60% בגדוד. בין החרדים המתגייסים לגדוד ישנם חסידי חב"ד רבים וכן מתנדבי חוץ לארץ (מח"ל), במיוחד מארצות הברית וצרפת. ב-19 באוגוסט 2006 במהלך פעילות אבטחת מחסום בקעות שבבקעת הירדן אותו תפסו לוחמי נצח יהודה, הגיח מחבל והחל לירות לעבר הלוחמים במחסום. כתוצאה מכך נהרג לראשונה לוחם מהגדוד, סמ"ר רועי פרג'ון לאחר שנורה בחזהו. בשנת 2007 נבחר משמר כבוד מהגדוד לייצג את צה"ל בטקס המרכזי בליל יום הזיכרון לחללי מערכות ישראל בירושלים. בשנת 2012 זכה הגדוד בפרס מצטיין אוגדת יהודה ושומרון. במשך שנת 2012 גייס הגדוד, הנחשב לגדוד הקרבי הגדול בצה"ל, כ-500 חיילים חדשים. בשנת 2013 גייס הגדוד מספר שיא של 819 לוחמים וזכה במקום השני בבית היחידות בפרס הרמטכ"ל ליחידות מצטיינות. בשנת 2016 קיבל הגדוד פרס מצטיין מאוגדת איו"ש, על פועלו בגל הטרור הפלסטיני (2015–2016). ב-13 בדצמבר 2018 נהרגו שניים מלוחמי הגדוד וחייל נוסף נפצע אנושות בפיגוע, בעת שאבטחו טרמפיאדה בסמוך למאחז גבעת אסף. יום לאחר מכן נפצע חייל בגדוד באורח קשה לאחר שהותקף בידי מחבל שחדר ליישוב בית אל. ב-1 במרץ 2022 סיים הגדוד תקופת תעסוקה מבצעית בת חמש שנים רצופות, והוגדר כגדוד המנוסה ביותר בביטחון שוטף באיו"ש מבין הגדודים הסדירים שפועלים בשטח זה. במהלך אימון של הגדוד בצפון, הוקפץ גדוד 97 לתגבור חירום באיו"ש כחלק ממבצע שובר גלים וכמענה מהיר מאוגדת איו"ש להסלמה בגזרת בנימין, ובגזרת התפר, בה הוביל במאבק למניעת כניסת שב"חים. ערך מורחב – חטיבת כפיר במלחמת חרבות ברזל במלחמת חרבות ברזל לראשונה גדוד "נצח יהודה" לקח חלק בלחימה ברצועת עזה לראשונה מאז היווסדו ופעלו במרחב בית חאנון שבצפון הרצועה. לוחמי הגדוד ביצעו פשיטות ופעלו לסיכול והשמדת תשתיות טרור ואויב במרחב. בנוסף, לוחמי הגדוד השמידו עמדות נ״ט ותצפית, פירי מנהרות וכן חיסלו מחבלים רבים. בשבוע של סוף חודש מרץ ותחילת אפריל, הגדוד ביצע פעילות התקפית נוספת במרחב, והשמיד עשרות מבנים ששימשו לטרור. ב-22 במאי 2024 במהלך פעילות לסיכול תשתיות טרור בבית חאנון נהרגו מירי צלף סרן ישראל יודקין סגן מפקד פלוגה בגדוד וכן סמ"ר אלי אליהו אמסלם לוחם הגדוד. ב-26 למאי הותר לפרסום כי לוחם גדוד נצח יהודה סמ"ר בצלאל צבי קובץ נפטר מפצעיו לאחר שנפגע באותה התקרית בה נפלו שני קצין ולוחם מהגדוד, סמ"ר אמסלם וסרן יודקין, שהיו הראשונים מהגדוד שנהרגו במלחמה. כעת עולה מניין הרוגי הגדוד לשלושה. ב-2019 הורשעו חמישה חיילים מהגדוד בהתעללות ונשלחו למאסר, לאחר שהכו עצורים פלסטינים וגרמו לשברים בצלעותיהם. במהלך הדיון במשפט, בא כוחם מטעם הסנגוריה הצבאית טען שהיה מקום למצות את הדין מולם במסגרת הדין המשמעתי שכן האירוע לא חצה את הרף הפלילי. הקצין שפיקד עליהם הורשע בחבלה ברשלנות והורד לדרגת טוראי. ב-24 באוגוסט 2022 הושעו ארבעה לוחמים מהגדוד בעקבות פרסום סרטון שבו הם תועדו מכים פלסטינים ליד רמאללה. ערך מורחב – פרשת מותו של עמאר אסעד במהלך פעילות לילית בכפר ג'לג'יליא עיכבו החיילים פלסטיני בן 80 בשם עמאר אסעד, תושב הכפר בעל אזרחות אמריקאית. לפי התחקיר הצה"לי והחיילים - אסעד החל להשתולל ולצעוק, לפי עדים פלסטינים - התווכח עם החיילים משך כרבע שעה. בסופו של דבר סכרו את פיו בפלנלית, כיסו את עיניו, אזקו את ידיו והובילו אותו למבנה סמוך, אליו הובילו אחר כך עוד שני עצורים. בשעה 04:00 שחררו את כל העצירים, והסירו את האזיקים מידיו של אסעד, שלא הגיב - לדבריהם סברו שנרדם, ועזבו את המקום. צוות אמבולנס שהזעיק אחד העצורים ששוחררו - קבע את מותו. הרמטכ"ל אביב כוכבי קבע שעזיבת הכוחות את הזירה והותרתו של אסעד במקום מבלי לוודא את מצבו מעידה על קהות חושים ומנוגדת לערכי צה"ל. גורם רפואי צבאי ישראלי מצא כי לא ניתן לקבוע שמותו של אסעד נגרם דווקא בשל פעילות הכוחות, או כי הכוח היה צריך להיות מודע למצבו הרפואי של אסעד במהלך העיכוב ובטרם שחרורו. רופאים פלסטינים שניתחו את גופתו קבעו כי סבל מבעיות רפואיות קודמות, ומצאו חבלות בראשו ובידיו ודימום כתוצאה מכיסוי העיניים שנקשר בחוזקה. הם קבעו כי לקה בהתקף הלב כתוצאה ממתח ואלימות שהופעלה כלפיו. מקורות פלסטינים טענו כי אסעד הוכה קשות בידי החיילים, אולם אלה הכחישו זאת. בעקבות התקרית, צה"ל מצא כי אין מקום לנקוט בהליכים פליליים וכי לא הייתה כוונת זדון, ובמקום זאת נקט בצעדים משמעתיים ופיקודיים. משרד הביטחון פיצה את המשפחה בחצי מיליון שקלים. בספטמבר 2022, בעקבות תקריות לוחמי הגדוד עם פלסטינים ביהודה ושומרון התבקשה שגרירות ארצות הברית בישראל לחבר דו"ח על פעילות הגדוד. במסגרת הבדיקה ראיינו עובדי השגרירות ישראלים ופלסטינים וקיבלו דו"חות מארגוני זכויות אדם על פעילותו. באפריל 2024, פורסם כי ארצות הברית צפויה להפעיל סנקציות נגד הגדוד. זהו הגוף הצה"לי הראשון והיחיד בהיסטוריה שהופעלו נגדו סנקציות מצד ארצות הברית. הגדוד נכנס לסנקציות תחת חוק לייהי (Leahy Law) בגין הפרה של זכויות אדם ביהודה ושומרון. חוק לייהי אוסר על מחלקת המדינה ועל מחלקת ההגנה של ארצות הברית להעניק תמיכה צבאית לגופי ביטחון זרים שמפירים זכויות אדם ללא עונש. הסנקציה הופעלה ככל הנראה בשל הריגתו של עמאר אסעד שהחזיק באזרחות אמריקאית. ראש ממשלת ישראל, בנימין נתניהו, בני גנץ, יואב גלנט וראש האופוזיציה יאיר לפיד גינו החלטה זו של ארצות הברית. לפי בכירים בצד הישראלי והאמריקאי הטלת הסנקציות הושפעה גם מהתנהלות בן גביר וסמוטריץ. מאוחר יותר פורסם כי ארצות הברית עצרה, לפחות זמנית, את הכוונה להטיל סנקציות על היחידה בעקבות התגובה הציבורית ושיח עם האמריקאים הכולל הבטחה שישראל תשתף פעולה עם האמריקנים בכל דבר כדי להראות שנעשה טיפול בתקריות הבעייתיות שמיוחסות לגדוד. עוד בטרם תגובת ארצות הברית, בשנת 2023 הועבר הגדוד לתעסוקה ממושכת ברמת הגולן בעקבות התעקשות אלוף פיקוד יהודה פוקס, שרצה למנוע תקריות נוספות. תחקיר "הארץ" משנת 2022 טען להתנהלות בעייתית שיטתית, שבמסגרתה טויחו חריגות מנהלים, כאשר המקרה של אסעד אינו אלא תקרית בודדה שמייצגת התנהלות שיטתית. בשנת 2022 חוקר יחסי צבא וחברה יגיל לוי קרא לפרק את הגדוד, שכן התפתחה בו תת-תרבות יחידתית המעודדת להיטות להפעלת אלימות. עד לשנת 2012, הגיוס לגדוד נעשה על ידי פנייה לאגף הביטחוני חברתי במשרד הביטחון. מינואר 2013 ניתן להתגייס גם מלשכת הגיוס. בכל לשכה ישנו "תחום גיוס חרדים" שתפקידו לאתר מועמדים לגדוד. בכל הבסיסים שבהם משרתים חיילי נצח יהודה מתקיימת הפרדה מלאה, מוקדש זמן לתפילות וללימוד ומוגש אוכל כשר למהדרין. לאחר שנתיים של שירות פעיל יוצאים חיילי הגדוד בוגרי מוסדות לימוד חרדיים ל"שנת משימה" שבה הם משלימים לימודי בגרות ומתחילים בלימודים אקדמאים במכון לב או בלימודי מקצוע אחרים. חלק מהחיילים פונים בשנה זו ללמוד בישיבה. מטרת שנת המשימה היא שילוב החייל בשוק העבודה עם כלים מתאימים תוך שמירה על מאפיינים חרדיים. בעקבות בקשות חיילים בוגרי "נצח יהודה" לשרת במילואים, הוקם בשנת 2009 גדוד מילואים חרדי בשם נצח ישראל (941), על מנת לאפשר שירות מילואים תוך שמירה על אורח חיים חרדי. רוב חיילי הגדוד הם יוצאי גדוד נצח יהודה. ערך מורחב – עמותת נצח יהודה עמותת נצח יהודה, המכונה גם לעיתים "עמותת הנח"ל החרדי", היא גוף אזרחי שהיה שותף עם צה"ל ומשרד הביטחון בהקמת הגדוד. לאחר ההקמה פועלת העמותה למען הכנת המתגייסים לגדוד ולמסלולים החרדים, ליווי החיילים המשרתים ושמירה על המסגרת ההלכתית של המסלול, המתבססת על ההבנות שאליהן הגיעה עם צה"ל ומשרד הביטחון. במסגרת העמותה פועלים כמה עשרות רבנים ויועצים מלווים. קשורים בעמותה גם הרבנים הרב יצחק בר חיים והרב דוד בלוך. בעבר היה שותף לה גם הרב יואל שוורץ, אולם ביולי 2013, בעקבות קידום החוק לגיוס בני ישיבות, פרש הרב שוורץ בנימוק שאינו רוצה ליטול חלק במלחמת תרבות. מנכ"ל העמותה הוא רב-סרן במיל' יוסי לוי, אשר שירת כקצין בגדוד ובחטיבה במגוון תפקידים. העמותה הקימה את ארגון "דרך אחים" אשר מסייע לבוגרי צבא חרדים להשתלב בחיים האזרחיים. הארגון מפיק ביטאון שבועי בשם "אחים לנצח" המופץ ל-14,000 הבוגרים וכן תוכניות רבות באקדמיה ובקהילה. קיימים מספר מסלולי גיוס לוחמה בצה"ל שהוקמו על מנת לאפשר לחרדים לשלב שירות צבאי קרבי עם המשך השמירה על אורח חייהם. המסלול הבולט בהם הוא שירות בגדוד נצח יהודה, גדוד 97, . המסלולים הוקמו על ידי צה"ל בשיתוף עם רבני עמותת נצח יהודה ואגף הנוער והנחל (הביטחוני חברתי) במשרד הביטחון, על מנת לאפשר לחרדים לשלב שירות צבאי קרבי עם המשך השמירה על אורח חייהם. עד שנת 2008 שירת גדוד נצח יהודה בגזרת חטיבת הבקעה. בסוף אותה שנה עבר הגדוד לגזרת חטיבת מנשה (הכוללת את הערים ג'נין וטולכרם), מתחילת 2015 הגדוד תפס קו בגזרת חטיבת בנימין (הכוללת את העיר רמאללה). פלגת נגב היא פלוגה קרבית ייחודית ממערך האבטחה הפיזית של חיל האוויר. הפלגה שהוקמה ב-2010 אמונה על הגנה של נכסים אסטרטגיים למדינת ישראל ובייחוד הגנה על בסיס חיל האוויר נבטים בנגב. לוחם בפלגה יוכשר ברמת רובאי 03 במשך כשלושה וחצי חודשים. היוצאים לקורס מ"כים ישלימו את ההכשרה לרמת רובאי 07. לוחמי היחידה מבצעים אחת לארבעה חודשים תעסוקה מבצעית באיו"ש. המוטו של היחידה הוא "אֶרְדּוֹף אוֹיְבַי וְאַשִּׂיגֵם וְלֹא אָשׁוּב עַד כַּלּוֹתָם" (תהילים י"ח). משפט הקיום של הפלוגה הוא "מגינים על האוויר ביבשה". ערך מורחב – חטיבת גבעתי#פלוגת תומר פלוגת תומר היא אחת מהפלוגות שבגדוד רותם שבחטיבת גבעתי. הפלוגה הוקמה בשנת 2014, מתוך מטרה להיות מותאמת לשירות הלוחם החרדי ולתת לו מעטפת מלאה ואף ליווי דתי העונים לכל צרכיו. הטירונות בפלוגת תומר כוללת מסלול הכשרה האורך כ-8 חודשים בבא"ח גבעתי, במהלכו עוברים הלוחמים הכשרת רובאי 07. לאחר מכן שירות כלוחמי חטיבת גבעתי למשך 16 חודשים. ערך מורחב – חטיבת הצנחנים#פלוגת ח"ץ פלוגת ח"ץ (ראשי תיבות: חרדים צנחנים) היא אחת מהפלוגות של גדוד "צפע" 202 של חטיבת הצנחנים. הפלוגה הוקמה בנובמבר 2016 מתוך מטרה להיות מותאמת לשירות הלוחם החרדי ולתת לו מעטפת מלאה ואף ליווי דתי העונים לכל צרכיו. על מנת להתגייס לשירות בפלוגת ח"ץ יש לעבור תחילה גיבוש צנחנים. במידה והמלש"ב עבר את הגיבוש בהצלחה, יתגייס לפלגה ויתחיל מסלול הכשרה אשר אורכו כ-8 חודשים ובמהלכו יעבור הכשרת רובאי 07 בבא"ח צנחנים. עם סיום המסלול ישרתו הלוחמים כ-16 חודשים. מסלולים אלה מיועדים לבעלי פרופיל 64 ומטה: מפעילי צמ"ה, חשמלאים ורתכים בחיל האוויר; טכנאי אלקטרואופטיקה ומכונאי רכב בחיל הטכנולוגיה והאחזקה; הנדסאי תעשייה וניהול, עיבוד שבבי וניהול מלאי במש"א 7000 בתל השומר. התג הראשוני של הגדוד התג המאוחר של הגדוד שלב ב זאב דרורי, בין אמונה לצבא: גדוד הנח"ל החרדי – סיכונים וסיכויים, מכון פלורסהיימר למחקרי מדיניות, ירושלים 2005 דוד זולדן, חרדים לגורלם – סיפורו של הנח"ל החרדי, ידיעות ספרים, 2009 מדיה וקבצים בנושא נצח יהודה בוויקישיתוף נצח יהודה, ברשת החברתית אינסטגרם נצח יהודה, סרטונים בערוץ היוטיוב מסלול נצח יהודה – באתר משרד הביטחון לגיוס חרדים עמוד נצח יהודה באתר יחידה אתר עמותת נצח יהודה מידע אודות הנח"ל החרדי מסלול נצח יהודה, באתר של אגף כוח אדם הנח"ל החרדי באתר "שבוז" הרב יואל שוורץ - סוגיית הגיוס לנח"ל באתר היברובוקס. אני מצהיר – סרטו של דני קושמרו על נצח יהודה, ערוץ 2 דניאל אדלסון, נצ"ח יהודה – עד מתי כסלו תשס"ו?, באתר זרוע היבשה אהרן גרנביץ', גלאט כושר קרבי – בגליון השבוע, באתר ערוץ 7, 26 ביולי 2003 אבי בניהו מספר על חלקם של הרב יוסף שלום אלישיב והרב עובדיה יוסף בהקמת הגדוד, דה פוסט נטע סלע, מנכ"ל "נצח יהודה": מי שלא לומד חייב להתגייס, באתר ynet, 20 ביולי 2007 חנן גרינברג, מוכנים לקרב: קפיצת המדרגה של הנח"ל החרדי, באתר ynet, 25 בספטמבר 2010 יואב זיתון, חרדים מתגייסים: "גם לדוד המלך היה צבא", באתר ynet, 26 ביולי 2012 יוני קמפינסקי, נצח יהודה: תפילה לפני כל פעילות קרבית, באתר ערוץ 7, 28 במרץ 2013 אמיר בוחבוט‏, 5,000 לוחמים ב-15 שנים: הנח"ל החרדי שובר שיאים, באתר וואלה, 21 בינואר 2014 סרטון המסכם את 15 השנים הראשונות של גדוד "נצח יהודה", סרטון באתר יוטיוב ישראל כהן, ‏חשיפה היסטורית: התמיכה של גדולי ישראל בנח"ל החרדי, באתר כיכר השבת, 14 ביוני 2016 גדוד נצח יהודה מתרגל השתלטות על כפר, אתר צה"ל מנחם קרן-קרץ החיילים של הרבי מויז'ניץ – תולדות הנח"ל החרדי, עת־מול גיליון 255, יד בן צבי, אדר תשע"ח יואב זיתון, התנגשות ערכים, הישגים מבצעיים: הגדוד החרדי בעין הסערה, באתר ynet, 16 בדצמבר 2018 יניב קובוביץ, מתחת לאף של הצבא התפתחה מיליציה: המציאות של נצח יהודה, באתר הארץ, 9 בפברואר 2022 פרופסור יגיל לוי מהאוניברסיטה הפתוחה על ממצאי התחקיר בגדוד נצח יהודה, סרטון בערוץ "חדשות הלילה (כאן 11)", באתר יוטיוב כאן 11, הלוחמים מאחורי ההאשמות: בוגרי נצח יהודה מגיבים על סאגת העיצומים, באתר יוטיוב, ‏27 באפריל 2024 ניסים פרץ ושאול כהנא, ‏שיתוף הפעולה של בן גוריון וה'אמרי חיים' להקמת הנחל החרדי, באתר כיכר השבת, 25 ביולי 2016 בחורי הישיבות נטשו עמיעוז בלחץ חוגים דתיים קיצוניים, דבר, 26 באוקטובר 1961 שלמה גבעון, הרומן החסידי בעמי-עוז הגיע לקיצו, מעריב, 2 בנובמבר 1961 מכתב של הרב מנדלזון בעניין צבי שיימן, ‏גיוס חרדים: פעם המפלגות החרדיות תמכו בכך רשמית, באתר "סרוגים", 14 באוקטובר 2012 ישראל כהן, ‏ר' משה חיים שיינפלד – בעל מאה עם דעה, באתר כיכר השבת, 15 ביולי 2016 השלושה שלא יספו, הנח"ל החרדי של צעירי אגו"י, תשל"א טלי פרקש, נופלים בין הכיסאות, באתר ynet, 19 באפריל 2010 ראש ישיבת בריסק, מכתב קודש - נח"ל חרדי, באתר אוסף פשקווילים - הספרייה הלאומית, ‏2000 אבישי בן חיים, הרב שטיינמן עם הפנים להיי-טק, באתר ynet, 1 ביוני 2001 אבישי בן חיים, חשיפה: הנח"ל החרדי בסכנת התמוטטות, באתר ynet, 20 ביולי 2001 עמוס הראל, חיילים דתיים-לאומיים משרתים במסלול המיועד לחרדים בלבד, באתר הארץ, 1 במרץ 2012 יאיר אטינגר, כמו שנהגו לגייס לצבא את חיילי המארינס, רק עם כיפה – הנח"ל החרדי מגייס צעירים במדרחוב בירושלים, באתר הארץ, 12 ביוני 2006 נאוה צוריאל, מוסף שבת, השתלטות הסרוגים, באתר nrg‏, 10 בדצמבר 2004 יאיר אטינגר, מייסד הנח"ל החרדי: הוועדה זורעת אשליות, באתר הארץ, 29 ביוני 2012 ה"השבעה" של מחזור הגיוס הגדול ביותר לנח"ל החרדי, אתר חב"ד און-ליין מיטל ליאור-גוטמן, 15 שנה לנפילתו של סמ”ר רועי פרג’ון ז”ל: מרוץ אביב לזכרו יתקיים מחר ביהוד| שתפו | אתר אונו NEWS, באתר אונו News, ‏2021-05-06 ובמקום הראשון: הגדוד החרדי "נצח יהודה", אתר צה"ל, 23 בספטמבר 2012 פרס הרמטכ"ל לגדס"ר גולני, ישראל דיפנס, 30 בדצמבר 2013 יואב זיתון ואלישע בן קימון, עצר, ירה, רצח וברח. פיגוע לאור יום בתחנה המאובטחת – שלב אחר שלב, באתר ynet, 13 בדצמבר 2018 עוזי ברוך, החייל שהותקף בבית אל: חזקים מאויבינו, באתר ערוץ 7, 15 בדצמבר 2018 לראשונה גדוד 'נצח יהודה' בפשיטות במרחב בית חאנון בצפון הרצועה, באתר את"צ, ‏08.03.24 חטמ"ר צפונית וגדוד 'נצח יהודה' בפעילות התקפית נוספת במרחב בית חאנון, באתר את"צ, ‏04.04.24 השמדת עשרות תשתיות טרור וחיסול חוליות מחבלים: חטמ"ר צפונית וגדוד 'נצח יהודה' בפעילות התקפית נוספת במרחב בית חאנון, באתר צה"ל, 4 באפריל 2024 אמיר בוחבוט‏, הותר לפרסום: 3 לוחמי צה"ל נפלו בקרבות ברצועת עזה, באתר וואלה, 22 במאי 2024 מאיר תורג'מן, יואב זיתון, איתמר אייכנר, תמר טרבלסי חדד, אדם קוטב, הותר לפרסום: קצין ולוחם מ"נצח יהודה" ולוחם יהל"ם נפלו בקרבות בצפון הרצועה, באתר ynet, 22 במאי 2024 עוזי ברוך, הותר לפרסום: לוחם יהל"ם, וקצין ולוחם בנצח יהודה נפלו בקרבות בצפון רצועת עזה, באתר ערוץ 7 איציק ברנדויין, סמ"ר בצלאל צבי קובץ מגדוד 'נצח יהודה' נפטר מפצעיו לאחר שנפצע קשה בקרב, באתר ערוץ 7 אוהביה שרעבי, לוחמי נצח יהודה שרו מעל קבר חבריהם סמ"ר בצלאל צבי קובץ שנפל בקרב, באתר ערוץ 7 לילך שובל, הותר לפרסום - שני חיילי צה"ל נפלו ברצועה: סמ"ר בצלאל צבי קובץ וסמ"ר סהר סודאי, באתר ישראל היום, ‏26.05.2024 יניב קובוביץ, קצין שלא מנע מחייליו להכות פלסטינים במעצר נשלח למאסר והורד לדרגת טוראי, באתר הארץ, 21 ביוני 2019 יניב קובוביץ והגר שיזף, ארבעה לוחמים תועדו מכים פלסטינים ליד רמאללה והושעו; הרמטכ"ל: מעורר שאט נפש, באתר הארץ, 24 באוגוסט 2022 הגר שיזף, עדים למעצר בן ה-80 שמת: הוא שכב על הבטן ולא זז עוד כשהחיילים היו במקום, באתר הארץ, 26 בינואר 2022 כרוניקה של הסתבכות: גדוד "נצח יהודה" אף פעם לא ירד מהכותרות, באתר וואלה, 21 באפריל 2024 יואב זיתון, הקשיש הפלסטיני שננטש לאחר שנאזק ומת: החקירה נסגרה, ללא כתבי אישום, באתר ynet, 13 ביוני 2023 נתיחת גופת הפלסטיני בן ה-80: מת מהתקף לב שנגרם כתוצאה מ"אלימות חיצונית", באתר הארץ, 27 בינואר 2022 תוצאות התחקיר הפיקודי לאירוע מותו של עמאר אסעד, באתר צה"ל, 1 בפברואר 2022 יואב זיתון, מות הפלסטיני בן ה-80: מג"ד נצח יהודה ננזף, שני קצינים הודחו, באתר ynet, 1 בפברואר 2022 יניב קובוביץ, משרד הביטחון: משפחת הפלסטיני בן ה-80 שמת במהלך מעצר תפוצה בחצי מיליון שקל, באתר הארץ, 8 באוקטובר 2022 יהונתן גוטליב, חריג: שגרירות ארה"ב תכין דו"ח על פעילות גדוד נצח יהודה, באתר ערוץ 7, 6 בספטמבר 2022 ברק רביד‏, בפעם הראשונה בהיסטוריה: ארצות הברית צפויה להודיע על סנקציות נגד יחידה בצה"ל, באתר וואלה, 20 באפריל 2024 אוהביה שרעבי, ארה"ב צפויה להודיע על סנקציות נגד "נצח יהודה", באתר ערוץ 7, 20 באפריל 2024 דיווח: ארה"ב צפויה להטיל סנקציות על גדוד נצח יהודה, באתר חדשות 13, 20 באפריל 2024 Barak Ravid, Scoop: U.S. expected to sanction IDF unit for human rights violations in West Bank, AXIOS 22 U.S. Code § 2378d - Limitation on assistance to security forces, LII / Legal Information Institute (באנגלית) Netanyahu slams reported US decision to sanction IDF unit: ‘The height of absurdity’, זמן ישראל (באנגלית) אמיר תיבון ובן סמואלס, בכירים בישראל ובארה"ב: הסנקציות מושפעות מהתנהלות בן גביר וסמוטריץ', באתר הארץ, 21 באפריל 2024 איתמר אייכנר, בישראל מעריכים בזהירות: ארה"ב לא תטיל סנקציות על "נצח יהודה", בינתיים, באתר ynet, 24 באפריל 2024 עמוס הראל, לאחר חג החירות, ישראל תידרש לבחור: החטופים או המלחמה, באתר הארץ, 22 באפריל 2024 יניב קובוביץ, מתחת לאף של הצבא התפתחה מיליציה: המציאות של נצח יהודה, באתר הארץ, 9 בפברואר 2022 יגיל לוי, הגיעה העת לפרק את נצח יהודה, באתר הארץ, 31 בינואר 2022 פירוט הלימודים בשנת המשימה, באתר מידע כללי על נצח יהודה דיווח, מג"ד הנח"ל החרדי יודח בעקבות הפיגוע בחמרה, באתר ערוץ 7, 18 במרץ 2002 דוד זולדן, הם יורים וחרדים, באתר ynet, 18 במאי 2009 דיווח, מג"ד נח"ל חרדי: חיילי מנעו פיגוע גדול בת"א, באתר ערוץ 7, 29 במרץ 2006 חנן גרינברג, יום עם הנח"ל החרדי: עבודת קודש, ולא בישיבה, באתר ynet, 26 בספטמבר 2007 עוזי ברוך וחזקי עזרא, ההצלחה שמאחורי "נצח יהודה", באתר ערוץ 7, 18 בדצמבר 2009 ישי קרוב, מג"ד נצח יהודה: צה"ל רוצה את החרדים, באתר ערוץ 7, 4 באוקטובר 2012 שמעון כהן, נצח יהודה – גדוד מנצח, באתר ערוץ 7, 3 בינואר 2014 גדוד המילואים החרדי היחיד בצה"ל, באתר צה"ל, 26 בדצמבר 2016 דביר עמר, מג"ד חדש לגדוד המילואים החרדי 941 - סא"ל משה טסלר, באתר ערוץ 7, 25 ביוני 2023 הרב שוורץ: לא להתגייס לנח"ל • ב'נצח יהודה' תוקפים, באתר בחדרי חרדים, 2 ביוני 2013 הגר"י שוורץ: פורש מהנח"ל. לא אטול חלק במלחמת תרבות, באתר בחדרי חרדים, 10 ביולי 2013 המחבוא שלי והמגן שלי: הכירו את פלגת הנגב לראשונה בחיל: לוחמים חרדים בבסיסי הדרום, באתר חיל האוויר